钦定古今图书集成/明伦汇编/闺媛典/第048卷 > 朱道存妻费氏
## 钦定古今图书集成/明伦汇编/闺媛典/第048卷 > 朱道存妻费氏

按《松江府志》：“费氏，名元琇，江阴知事朱道存妻，都漕
万户费雄女。至正十六年，江阴乱，依其父居松江之
上海县。未几，县陷，苗军复大掠，手刃以入，将犯氏。氏
怒叱曰：‘吾贵家女，何敢犯我’？投钗珥于地，贼攫之去。
既苗沓至，索赀无有，遂驱迫就道。氏攀堂楹厉声曰：
‘即死不辱’。”比遇害，爪入楹木，血沁于指。